Vanhempien tulisi pelata lastensa kanssa – pelaava isä on enemmän läsnä kuin viime vuosituhannelle jämähtänyt ”tosimies”-isä

Kaikki pelit eivät todellakaan ole tappamista, vaan peleissä on kaikkea syvällisestä strategiasta vaikeisiin moraalisiin päätöksiin.

Olli Aaltonen yhdisti kirjoituksessaan (HS Mielipide 23.12.) poikien heikkenevän koulumenestyksen ja liikunnanpuutteen pelien pelaamiseen.

Olen itse pelannut videopelejä noin 25 vuotta, ja seurannut aktiivisesti pelialan kehitystä. Nuoret pelaavat paljon, koska pelatessa pääsee helposti niin sanottuun flow-tilaan, eli pelaaja toteuttaa tehtäviä selkeiden sääntöjen puitteissa ja häntä palkitaan tehtävien suorittamisesta jatkuvasti. Tämä tekee pelaamisesta koukuttavaa ja miellyttävää.